REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 broj: 02-1169/21-3

6. jul 2021. godine

B e o g r a d

 Na osnovu člana 27. stav 8. Zakona o Narodnoj skupštini („Službeni glasnik RS“, broj 9/10), člana 44. stav 6. i 48. stav 2. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ustavna pitanja i zakonodavstvo, na 50. sednici održanoj 6. jula 2021. godine, doneo je

**O D L U K U**

**o dopuni Odluke obrazovanju Radne grupe za izradu akta**

**o promeni Ustava Republike Srbije**

1. U Odluci o obrazovanju Radne grupe za izradu akta o promeni Ustava Republike Srbije (04 broj: 02-1169/21 i 04 broj: 02-1169/21-2) , u tački 2. na kraju rečenice briše se tačka i dodaju se reči: „i predlog ustavnog zakona za sprovođenje promene Ustava.“.

 2. Ova odluka stupa na snagu danom donošenja.

 PREDSEDNIK

Jelena Žarić Kovačević

O b r a z l o ž e nj e

 Na osnovu člana 27. stav 8. Zakona o Narodnoj skupštini i čl. 44. stav 6. i 48. stav 2. Poslovnika Narodne skupštine Odbor za ustavna pitanja i zakonodavstvo na 45. sednici, održanoj 23. juna 2021. godine, doneo je Odluku o obrazovanju Radne grupe za izradu akta o promeni Ustava Republike Srbije, 04 broj: 02-1169/21 od 23. juna 2021. godine.

Imajući u vidu potrebu donošenja ustavnog zakona za sprovođenje promene Ustava, predlaže se Odluka o dopuni Odluke o obrazovanju Radne grupe za izradu akta o promeni Ustava Republike Srbije, i to tako da zadatak Radne grupe bude da izradi akt o promeni Ustava Republike Srbije i predlog ustavnog zakona za sprovođenje promene Ustava.